## dachser_inteligent_logistics

Tlačová správa V Bratislave, 21. 2. 2022

# **Spoločnosť DACHSER vo Švédsku rastie**

**Obchodné aktivity spoločnosti DACHSER Sweden sa vyvíjajú pozitívne: otvorením novej obchodnej kancelárie v Örebro logistický poskytovateľ rozšíri svoje pôsobenie v strednom Švédsku. Okrem toho bol za nového country managera pre európsku logistiku vo Švédsku vymenovaný Carl-Johan Westas, ktorý posilní manažérsky tím spoločnosti DACHSER v severskom regióne.**

Napriek hospodárskym výzvam, ako je pandémiou spôsobené narušenie globálnych dodávateľských reťazcov a s tým súvisiace vplyvy na trh, spoločnosť DACHSER Sweden naďalej rastie. V záujme posilnenia svojej organizácie a ďalšieho rastu v budúcnosti plánuje logistická spoločnosť v roku 2022 otvoriť obchodnú kanceláriu v Örebre. Tým sa postupne rozšíria služby v centrálnej časti Švédska, kde je silná logistická základňa. Svojím etablovaním sa v tomto regióne spoločnosť DACHSER Sweden napojí na oblasť medzi Mälarregionen a Värmland na svoju európsku logistickú sieť.

*„Rozšírenie do Örebra je pre spoločnosť DACHSER Sweden  prirodzeným krokom. Okrem oblastí, ktoré už pokrývame, je Örebro regiónom, v ktorom zaznamenávame najväčšie objemy prepravy,“* hovorí Thomas Wennborg, riaditeľ štokholmskej pobočky, ktorý je zodpovedný za rozšírenie do Örebra.

### **Vymenovanie nového country managera**

Ďalším výsledkom pozitívneho pokroku je posilnenie riadiacej štruktúry vo Švédsku vymenovaním Carla-Johana Westasa do pozície Country Manager Sweden European Logistics od 1. januára 2022. Westas je zodpovedný za štyri pobočky DACHSER Sweden European Logistics v Malmö, Jönköpingu, Göteborgu a Štokholme. Výrazne tak podporí smerovanie rastu spoločnosti DACHSER vo Švédsku.

*„Vo Švédsku zatiaľ nepatríme medzi väčších hráčov v porovnaní s veľkosťou spoločnosti DACHSER v Európe. Mojím cieľom je ďalej rozširovať pôsobenie spoločnosti DACHSER vo Švédsku − s jej európskou logistickou sieťou, jej prepojením na svetové trhy a zároveň s miestnymi službami,“* hovorí Carl-Johan Westas.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk